ผุดโรงไฟฟ้าพลังงานลม 90 เมกะวัตต์ จ.ชัยภูมิ มูลค่า 6000 ล้าน
จีอีจับมือบริษัทพันธมิตรทุ่ม 6000 ล้านบาท ผุดโรงไฟฟ้าพลังงานลม 90 เมกะวัตต์ จ.ชัยภูมิ ตามแผนพลังงานทดแทน 15 ปี กำหนดเป้าหมายมีโรงไฟฟ้าพลังงานลม 800 เมกะวัตต์น.พ.วรรณรัตน์ ชาญนุกูล รมว.พลังาน เปิดเผยภายหลังเป็นประธานในพิธีลงนามบันทึกความร่วมมือ (เอ็มโอยู) ระหว่างบริษัทจีอี เอ็นเนอรยี่ กับบริษัท โปร เวนทุม อินเตอร์เนชั่นแนล จากเยอรมัน เพื่อร่วมมลงทุน ก่อสร้างโรงไฟฟ้ากังหันลม ขนาดกำลังการผลิต 90 เมกะวัตต์ ว่า โรงไฟฟ้าดังกล่าวจะใช้งบลงทุนประมาณ 6000 ล้านบาท ตั้งอยู่ที่ จ. ชัยภูมิ ใช้ชื่อโครงการ เทพสถิต วินด์ ฟาร์ม ซึ่งนอกจากจะเป็นแหล่งผลิตไฟฟ้าแล้วยังสามารถเป็นแหล่งท่องเที่ยวให้กับจังหวัดอีกด้วยทั้งนี้ตามแผนพลังงานทดแทน 15 ปี กำหนดเป้าหมายมีโรงไฟฟ้าพลังงานลม 800 เมกะวัตต์ โดยขณะนี้มีผู้ประกอบการสนใจยื่นเสนอโครงการมาแล้วคิดเป็นจำนวน 1400 เมกะวัตต์ โดยในจำนวนดังกล่าวทางสำนักนโยบายและแผนพลังงาน (สนพ.) ได้ตอบรับข้อเสนอการซื้อขายไฟฟ้าแล้ว 3 ราย กำลังการผลิตรวม 190 เมกะวัตต์ ซึ่งอยู่ระหว่างการลงนามซื้อขายไฟฟ้า(พีพีเอ) อย่างเป็นทางการสำหรับอัตราส่วนเพิ่มรับซื้อไฟฟ้า(แอดเดอร์) ของโรงไฟฟ้าพลังงานลมกำหนดไว้ที่ 3.50 บาท/หน่วย ซึ่งยังไม่ได้มีการเปลี่ยนแปลงเหมือนกรณีของโรงไฟฟ้าพลังแสงอาทิตย์ ทีได้ปรับลดแอดเดอร์ลงไป โดยยังคงใช้แอดเดอร์เดิม เพียงแต่การพิจารณาอนุมัติจะประเมินถึงความเป็นไปได้ของโครงการให้มากขึ้นเอกชนยื่นโครงการผลิตไฟฟ้าจากพลังงานลมมากกว่าเป้าหมายที่กำหนดไว้ แต่ก็ต้องคำนึงถึงการผลิตไฟฟ้าได้จริงด้วย เพราะพลังงานลมไม่ได้มีตลอดทั้งปีเฉลี่ยแล้วจะผลิตได้ในสัดส่วน25% ของกำลังการผลิตจริงดังนั้น แม้จะยื่นมาเยอะก็ไม่ได้หมายความว่าจะผลิตได้ตลอดปีในจำนวนดังกล่าว อย่างไรก็ตามการกำหนดแอดเดอร์ให้กับโรงไฟฟ้าพลังงานทดแทน ต้องไม่ให้กระทบกับต้นทุนการผลิตไฟฟ้าด้วย เพื่อไม่ให้ประชาชนได้รับผลกระทบจากค่าไฟฟ้าที่สูงขึ้นน.พ.วรรณรัตน์ กล่าวนายโกวิทย์ คันธาภัสระ ประธานภูมิภาคบริษัทจีอี เอ็นเนอร์ยี ประจำประเทศไทย กล่าวว่า จีอีเป็นหนึ่งในผู้ผลิตกังหันลมชั้นนำของโลก ที่ผ่านมาได้ติดตั้งกังหันลมผลิตไฟฟ้าไปแล้วกว่า 1.4 หมื่นตัวทั่วโลก รวมชม.การใช้งานกว่า218 ล้านชม.และผลิตไฟฟ้าไปแล้ว 1.27 แสน กิกะวัตต์ชม.ซึ่งเทคโนโลยีกังหันลมที่จะนำมาใช้ในไทย เป็นกังหันขนาดกำลังการผลิต 2.5 เมกะวัตต์ จำนวน 36 ตัว ซึ่งเป็นกังหันลมขนาดใหญ่ที่สุดของ่จีอีที่มีการใช้บนบกในขณะนี้ และเป็นกังหันลมเชิงพาณิชย์นายไรเนอร์ โซลเลอร์ ประธานเจ้าหน้าที่บริหาร โปร เวนทุม อินเตอร์เนชั่นแนะล บริษัทผู้พัฒนาพลังงานไฟฟ้าด้วยพลังงานลม จากประเทศ เยอรามันนี กล่าวว่า การลงนามครั้งนี้เป็นก้าวสำคัญสำหรับบริษัท ที่จะร่วมลงทุนพลังงานสะอาดให้กับประเทศไทย เนื่องจากมีประสบการณ์ด้านกังหันลมในระดับโลก ซึ่งสอดคล้องกับนโยบายของรัฐบาลไทยที่ต้องการส่งเสริมด้านพลังงานทดแทน
จีอีจับมือบริษัทพันธมิตรทุ่ม 6000 ล้านบาท ผุดโรงไฟฟ้าพลังงานลม 90 เมกะวัตต์ จ.ชัยภูมิ ตามแผนพลังงานทดแทน 15 ปี กำหนดเป้าหมายมีโรงไฟฟ้าพลังงานลม 800 เมกะวัตต์ น.พ.วรรณรัตน์ ชาญนุกูล รมว.พลังาน
ชัยภูมิ,พลังงาน,เทพสถิต วินด์ ฟาร์ม,โรงไฟฟ้าพลังลม